โจรไฮเทค
ไทยกำลังจะพลิกโฉมระบบการชำระเงินผ่านอิเล็กทรอนิกส์ ไม่ว่าโอนเงินผ่านระบบอินเทอร์เน็ต ไอโมบายแบงก์ ใช้บัตรแทนเงินสด ฯลฯ รวมไปถึงการทำ Any ID ถามว่าเรามีความพร้อมที่จะใช้ระบบการชำระเงินผ่านอิเล็กทรอนิกส์กันแค่ไหน แม้ว่าธนาคารจะมีระบบที่ปลอดภัยอย่างสูงสุด แต่เราควรจะเรียนรู้และป้องกันเพื่อลดความเสี่ยงอาชญากรโจรกรรมข้อมูล และฉกเงินจากบัญชีเงินฝาก
17 มิ.ย. 2559

ไทยกำลังจะพลิกโฉมระบบการชำระเงินผ่านอิเล็กทรอนิกส์ ไม่ว่าโอนเงินผ่านระบบอินเทอร์เน็ต ไอโมบายแบงก์ ใช้บัตรแทนเงินสด ฯลฯ รวมไปถึงการทำ Any ID ถามว่าเรามีความพร้อมที่จะใช้ระบบการชำระเงินผ่านอิเล็กทรอนิกส์กันแค่ไหน แม้ว่าธนาคารจะมีระบบที่ปลอดภัยอย่างสูงสุด แต่เราควรจะเรียนรู้และป้องกันเพื่อลดความเสี่ยงอาชญากรโจรกรรมข้อมูล และฉกเงินจากบัญชีเงินฝาก
1.ก่อนจะตัดสินใจทำธุรกรรมผ่านระบบอินเทอร์เน็ต หรือเครื่องมืออิเล็กทรอนิกส์ ควรจะอ่านคำแนะนำเรื่องความปลอดภัย และในการทำธุรกรรมควรตรวจสอบให้แน่ชัดก่อนว่าเป็นเว็บไซต์ปลอมหรือไม่ ทุกครั้งก่อนที่จะกรอกรหัสผู้ใช้และรหัสผ่าน
2.อย่าเห็นแก่ของฟรี โหลดแอพฟรี ใช้ Wi-Fi ฟรี เพราะนั่นอาจเป็นกับดักหรือปล่อยไวรัสที่จะดูดข้อมูลทางการเงินของเรา
3.ควรแยกบัญชีระหว่างบัญชีที่ใช้ทำธุรกรรมผ่านช่องทางอินเทอร์เน็ต กับบัญชีที่เก็บเงินออม หรือบัญชีที่มีเงินจำนวนมากออกจากกันโดยเด็ดขาด
4.ใช้เครื่องและเครือข่ายของตัวเองทำธุรกรรมด้านการเงินเท่านั้น